**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 29.06.2018, ora 08.00 – 30.06.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 30.06.2018, ora 7.00**

**RÂURI**

**Debitele au fost,** **în general, în creştere** ca urmare a precipitaţiilor căzute în interval şi propagării, exceptând râurile din Dobrogea, unde au fost în scădere.

***Scurgeri importante pe versanţi, torenţi, pâraie, viituri rapide cu efecte de inundaţii locale şi creşteri rapide de niveluri şi debite cu depăşiri ale COTELOR DE APĂRARE s-au produs pe unele râuri mici din nordul, centrul şi estul ţării şi din zonele de deal şi de munte.***

În interval s-au situat peste:

-**COTELE DE PERICOL** râurile la următoarele staţii hidrometrice: Cormoş – Brăduţ (230+10)-jud. CV, Râmna – Gropa Tufei (350+48)-jud. VN, Drâslea – Drâslea (300)-jud. BT, Homorodul Mare – Sânpaul (350)-jud. HR;

-**COTELE DE INUNDAȚIE** râurile la următoarele stații hidrometrice: Negel – Măgura (150+20)-jud. BC;

-**COTELE DE ATENȚIE** râurile la următoarele stații hidrometrice: Brad – Luncoiu (200+4)-jud. HD, Radâmna – Radâmna (130+20)-jud. CS, Târlung – Lunca Mărcuş (190)-jud. CV, Cricovul Dulce – Băltiţa (200+35)-jud. PH, Slănic – Cernăteşti (200+8)-jud. BZ, Moldova – Prisaca Dornei (250+8)-jud. SV, Tomnatec – Drăgoioasa (50+15)-jud. SV, Suceava – Brodina (250)-jud. SV, Cracău – Magazia (130+2)-jud. NT, Jijia-Dorohoi (360+59)-jud. BT;

**Se situează peste:**

-**COTELE DE INUNDAȚIE** râurile la următoarele stații hidrometrice: Râul Negru – Lemnia (390+29)-jud. CV, Olt – Hoghiz (350+8)-jud. BV, Mirceşti – Putna (500+6)-jud. VN, Buzău – Sita Buzăului (275+23)-jud. CV;

-**COTELE DE ATENȚIE** râurile la următoarele stații hidrometrice: Bega Veche – Cenei (320+4)-jud. TM, Covasna – Boroşneul Mare (400+1)-jud. CV, Râul Negru – Reci (300+24)-jud. CV, Olt – Micfalău (210+2)-jud. CV, Caşin – Plăieşii de Jos (100+2)-jud. HR, Covsna – Covasna (80+20)-jud. CV, Tazlăul Sărat – Lucăceşti (200)-jud. BC, Oituz – Ferăstrău (180+35)-jud. BC, Trotuş – Lunca de Sus (80+18)-jud. HR, Negel – Măgura (80+50)-jud. BC, Bistriţa – Frumosu (250+8)-jud. NT, Miletin – Sipote (150+47)-jud. IS, Sitna – Todireni (250+14)-jud. BT, Horincea – Găneşti (200+40)-jud. GL;

În interval a fost emisă o **atenţionare hidrologică** și o **avertizare hidrologică** pentru fenomene imediate.

Este în vigoare **AVERTIZAREA HIDROLOGICĂ** nr. 41 din 29.06.2018.

**Debitele vor fi, în general, în creştere** ca urmare a precipitaţiilor prognozate şi propagării. Sunt posibile scurgeri importante pe versanţi, torenţi, pâraie, viituri rapide cu efecte de inundaţii locale şi creşteri rapide de niveluri şi debite cu depăşiri ale COTELOR DE APĂRARE, mai ales pe unele râuri mici din nordul, centrul şi estul ţării şi din zonele de deal şi de munte.

Se menţine AVERTIZAREA HIDROLOGICĂ nr. 41 din 29.06.2018.

**DUNĂRE**

**Debitul la intrarea în ţară** (secţiunea Baziaş) în intervalul 29-30.06.2018 **a fost staţionar, având valoarea de 4400 m3/s**, sub media multianuală a lunii **iunie (6400 m3/s).**

În aval de Porţile de Fier debitele au fost în creștere la Gruia și pe sectorul Galați – Tulcea, și în scădere pe sectorul Calafat – Brăila.

**Debitul la intrarea în ţară** (secţiunea Baziaş) **va fi** **în creştere (4500 m3/s).**

 În aval de Porţile de Fier debitele vor fi în creştere pe sectorul Gruia – Calafat și în scădere pe sectorul Bechet – Tulcea.

**2.** **Situaţia meteorologică în intervalul 29.06.2018, ora 08.00 –30.06.2018, ora 06.00**

**Administraţia Naţională de Meteorologie (A.N.M.) a emis în data de 29.06.2018, la ora 11.30, avertizarea meteorologică nr. 43, compusă din două mesaje:**

**MESAJ 1**

**-COD GALBEN -instabilitate atmosferică accentuată, cantități de apă însemnate în intervalul 29.06.2018, ora 11:30 – 30.06.2018, ora 06:00-** în cea mai mare parte a Moldovei, precum și în Transilvania, Maramureș, Crișana, Banat, nordul Munteniei și zona montană și deluroasă a Olteniei vor fi perioade cu instabilitate atmosferică accentuată ce se va manifesta prin averse cu caracter torențial, descărcări electrice, intensificări ale vântului cu aspect de vijelie și pe arii restrânse căderi de grindină. Prin acumulare sau în intervale scurte de timp se vor înregistra cantități de apă de peste 25 l/mp și izolat 40…50 l/mp;

**-COD PORTOCALIU- ploi abundente în intervalul 29.06.2018, ora 15:00 – 30.06.2018, ora 06:00**-în jumătatea de nord a Moldovei, zona Carpaților Orientali, local în Maramureș și în sud-estul Transilvaniei temporar va ploua abundent și se vor acumula cantități de apă de 40...50 l/mp și pe arii restrânse 60…70 l/mp.

**MESAJ 2**

**-COD GALBEN - cantități de apă însemnate, instabilitate atmosferică în intervalul 30.06.2018, ora 06:00–01.07.2018, ora 06.00 -** în cea mai mare parte a Moldovei, Transilvaniei și Maramureșului, precum și în jumătatea de nord a Munteniei și în zona montană a Olteniei vor fi perioade cu instabilitate atmosferică accentuată ce se va manifesta prin averse cu caracter torențial, descărcări electrice, intensificări ale vântului cu aspect de vijelie și izolat grindină. Prin acumulare sau în intervale scurte de timp se vor înregistra cantități de apă de peste 25 l/mp și izolat 40…50 l/mp;

**-COD PORTOCALIU- ploi abundente în intervalul 30.06.2018, orele 06:00-23.00 -** local în Moldova, precum și în zona Carpaților Orientali și Meridionali temporar va ploua abundent și se vor acumula cantități de apă de 50 l/mp și izolat 60…70 l/mp.

Această avertizare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BRĂILA, BUZĂU, CARAŞ-SEVERIN, CLUJ, DÂMBOVIŢA, GALAŢI, GORJ, HARGHITA, HUNEDOARA, MARAMUREŞ, MEHEDINŢI, MUREŞ, PRAHOVA, SATU MARE, SĂLAJ, SIBIU, TIMIŞ, VASLUI, VÂLCEA şi VRANCEA (27 de prefecturi) - COD GALBEN şi BACĂU, BISTRIŢA-NĂSĂUD, BOTOŞANI, BRAŞOV, COVASNA, HARGHITA, HUNEDOARA, IAŞI, MARAMUREŞ, MUREŞ, NEAMŢ, SIBIU şi SUCEAVA**(13 prefecturi)- - COD PORTOCALIU.*

**În ţară** au fost perioade de timp cu instabilitate atmosferică accentuată ce s-a manifestat prin înnorări temporar accentuate, averse ce au avut și caracter torențial, descărcări electrice și intensificări de scurtă durată ale vântului în Moldova, Maramureș, Transilvania, Banat, Crișana și local în restul teritoriului. Cantitățile de apă, prin acumulare sau în intervale scurte de timp, au depășit 25 l/mp și pe arii restrânse, îndeosebi în Moldova, 50...60 l/mp. Temperaturile maxime, ușor mai scăzute față de cele normale ale perioadei în majoritatea zonelor, s-au încadrat între 18 grade la Întorsura Buzăului și 29 de grade la Satu Mare și Oradea. La ora 06 temperatura aerului avea valori cuprinse între 13 grade la Câmpulung și Întorsura Buzăului și 20 de grade la Calafat și Drobeta-Turnu Severin.

**Observație:** începând de ieri, de la ora 06.00, au fost în vigoare 44 de mesaje privind fenomene meteorologice periculoase imediate, după cum urmează:

-*21 cod portocaliu*: 10 emise de SRPV Bacău, 4 de SRPV Timișoara, 3 de CNPM București pentru Muntenia și câte 2 emise de SRPV Cluj-Napoca, respectiv SRPV Sibiu;

-*21 cod galben*: 8 emise de SRPV Constanța, 6 de CNPM București pentru Muntenia, 4 emise de SRPV Craiova și 3 emise de SRPV Bacău;

-*2 informări* emise de CNPM pentru zona municipiului București.

**La Bucureşti** cerul a fost variabil, cu înnorări temporar accentuate începând cu orele amiezii, când au fost averse în general slabe (până la 17 l/mp) și descărcări electrice. Vântul a suflat slab și moderat. Temperatura maximă, în creștere ușoară față de ziua anterioară, a fost de 26 de grade la Afumați și Băneasa și de 27 de grade la Filaret. La ora 06.00 se înregistrau 17 grade la Afumați și Băneasa și 19 grade la Filaret.

**3. Prognoza meteorologică în intervalul 30.06.2018, ora 08.00 –01.07.2018, ora 08.00**

**În ţară,** în cea mai mare parte a Moldovei, Transilvaniei și Maramureșului, precum și în jumătatea de nord a Munteniei și în zona montană a Olteniei vor fi perioade cu instabilitate atmosferică accentuată ce se va manifesta prin înnorări temporar accentuate, averse cu caracter torențial, descărcări electrice, intensificări ale vântului cu aspect de vijelie și izolat grindină. **În aceste zone, prin acumulare sau în intervale scurte de timp se vor înregistra cantități de apă de peste 25 l/mp și izolat 40...50 l/mp. Local în Moldova, precum și în zona Carpaților Orientali și Meridionali temporar va ploua abundent și se vor acumula cantități de apă de 50 l/mp și izolat 60...70 l/mp**. Manifestări specifice instabilității atmosferice vor fi și în celelalte regiuni, îndeosebi în sud și în sud-est, însă pe arii mai restrânse și pentru intervale scurte de timp. Valorile termice vor fi apropiate de cele normale ale perioadei, cu maxime cuprinse între 19 și 29 de grade și minime între 8 și 18 grade.

**La Bucureşti** vremea va fi în general instabilă. Cerul va avea înnorări temporar accentuate și se vor semnala averse, posibil însoțite și de descărcări electrice. Vântul va sufla în general moderat. Temperatura maximă va fi în jurul a 25 de grade, iar cea minimă va fi de 15...16 grade.

***II. CALITATEA APELOR***

**Pe râurile interioare**

**S.G.A. Iași şi G.N.M.-C.J. Iaşi** informează despre producerea la data de 29.06.2018, în jurul orei 17.50, a unei poluări cu uleiuri și hidrocarburi a cursurilor de apă Valea Adâncă (tronson casetat S.C. Fortus S.A.) și Nicolina (de la confluenţa cu Valea Adâncă până la podul CUG) pe raza municipiului Iași. Substanţele poluante provin din reţeaua pluvială din exteriorul S.C. Fortus S.A. Reprezentanţii S.G.A. Iași și A.B.A. Prut Bârlad au recoltat probe de apă. S.C. Fortus S.A. acţionează în vederea limitării evacuării de substanţe poluante în cursul de apă Valea Adânca prin intermediul sistemului de canalizare, atât la căminul reţelei de ape pluviale din zona punctului TRAFO, cât și la confluenţa cu râul Nicolina, cu pânză hessiană, turbă și baraje din saci cu paie.

Echipele de intervenţie din cadrul Sistemului Hidrotehnic Prut Jijia au montat pe cursul de apă Nicolina 3 baraje absorbante din pânză de sac și paie și 3 baraje plutitoare absorbante specifice aferente sistemului watman. De asemenea, a fost împrăștiat material absorbant pe suprafaţa apei în amonte de barajele plutitoare în vederea reţinerii și colectării irizaţiilor și peliculelor opalescente. S.G.A. Iași și A.B.A. Prut Bârlad continuă investigaţiile pentru identificarea poluatorului. Se va reveni cu informaţii.

Pe fluviul Dunărea și pe Marea Neagră nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.